તમારી સભામાં જ્યાં પચાસ હજાર લોકો આવતા હતા, તેમાં એકદમ ઘટાડો થઈ ગયો અને તમારા માટે પાંચસો માણસો ભેગા કરવા પણ મુશ્કેલ થઈ જવા લાગ્યા હતા, સમય બદલાયો હતો અને તમારી ટીઆરપી ઘટી હતી, પણ સતત પ્રસિધ્ધીમાં રહેવાની તમને ટેવ પડી હતી, તમે નવી વાસ્વીકતા સહન કરી શકયા નહીં,અને તમારી આ સ્થિતિ માટે નરેન્દ્ર મોદીને દોષીત માનવા લાગ્યા હતા, વાત જ્યાં સુધી માત્ર હિન્દુત્વની હતી ત્યાં સુધી તમારો ગુસ્સો વાજબી હતો, પણ સત્તાની નજીક રહેવાની તમારી છુપી ભુખને કારણે તમે કયારેય ખુલીને નરેન્દ્ર મોદીનો જાહેરમાં વિરોધ કરી શકયા નહીં, તમને લાગ્યા કરતું હતું કે તમારી લડાઈ પત્રકારોના માધ્યામ દ્વારા લડાય, પણ આ લડાઈ ક્યારેય કોઈ પરિણામ આપી શકતી નથી.